title: 2010/63/ЕС: Решение на Комисията от 4 февруари 2010 година за удължаване на срока на прилагане на Решение 2006/210/ЕО

text:
               6.2.2010

               BG

               Официален вестник на Европейския съюз

               L 35/14

         РЕШЕНИЕ НА КОМИСИЯТА
   от 4 февруари 2010 година
   за удължаване на срока на прилагане на Решение 2006/210/ЕО
   (2010/63/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Групата от висши национални експерти по регулирането (наричана по-нататък „групата“), сформирана с Решение 2006/210/ЕО на Комисията (1), е консултативна група от висши национални експерти за по-добро регулиране.

               (2)

               Председателят на Комисията посочи, че по-доброто регулиране ще продължи да заема важно място в политическата програма на Комисията (2).

               (3)

               Форумът за дискусия за по-добро регулиране и насърчаване на сътрудничеството с държавите-членки по въпросите на по-доброто регулиране има важна роля за по-нататъшното изпълнение на тази програма.

               (4)

               Следователно мандатът на групата трябва да бъде удължен с три години.

               (5)

               Срокът на прилагане на Решение 2006/210/ЕО следва да бъде съответно удължен.

               (6)

               С цел осигуряване на възможност на групата да продължи своята работа, настоящото решение следва да влезе в сила от 1 януари 2010 г.,

         ПРИЕ НАСТОЯЩОТО РЕШЕНИЕ:
   Член 1
   В член 6 от Решение 2006/210/ЕО второто изречение се заменя със следното:

      „Прилага се до 31 декември 2012 г.“

   Член 2
   Настоящото решението влиза в сила от 1 януари 2010 г.

      Съставено в Брюксел на 4 февруари 2010 година.

            За Комисията

            Председател

         José Manuel BARROSO

      (1)  ОВ L 76, 15.3.2006 г., стр. 3.

      (2)  Политически насоки за следващата Комисия, документ, представен на членовете на Европейския парламент на 15 септември 2009 г.


title: Решение на Съвета от 26 април 1982 година относно одобряване сключването от Комисията на протоколи с Кралство Швеция и Конфедерация Швейцария за изменение на споразуменията за сътрудничество в областта на контролирания термоядрен синтез и физика на плазмата

text:
Важна правна забележка

|

31982D0269

Официален вестник n° L 116 , 30/04/1982 стр. 0018 - 0018 специално испанско издание: глава 12 том 4 стр. 0059  специално португалско издание глава 12 том 4 стр. 0059  специално чешко издание глава 12 том 01 стр. 131  - 131 специално испанско издание глава 12 том 01 стр. 131  - 131 специално унгарско издание глава 12 том 01 стр. 131  - 131 специално литвийско издание глава 12 том 01 стр. 131  - 131 LV.ES глава 12 том 01 стр. 131  - 131 MT.ES глава 12 том 01 стр. 131  - 131 PL.ES глава 12 том 01 стр. 131  - 131 SK.ES глава 12 том 01 стр. 131  - 131 специално словенско издание глава 12 том 01 стр. 131  - 131

		19820426Решение на Съветаот 26 април 1982 годинаотносно одобряване сключването от Комисията на протоколи с Кралство Швеция и Конфедерация Швейцария за изменение на споразуменията за сътрудничество в областта на контролирания термоядрен синтез и физика на плазмата(82/269/Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 101, втори параграф от него,като взе предвид проекта, представен от Комисията,като има предвид, че в съответствие с директивите на Съвета Комисията е постигнала споразумение по протоколи за изменение на споразуменията за сътрудничество с Швеция и Швейцария в областта на контролирания термоядрен синтез и физика на плазмата;като се има предвид, че следователно е препоръчително да се одобри сключването на тези протоколи от Комисията,РЕШИ:Член единственСключването от Комисията на протоколи с Кралство Швеция и Конфедерация Швейцария за изменение на споразуменията за сътрудничество в областта на контролирания термоядрен синтез и физика на плазмата се одобрява.Текстът на протоколите е приложен към настоящото решение.Съставено в Люксембург на 26 април 1982 година.За СъветаПредседателL. Tindemans--------------------------------------------------


title: Решение на Съвета от 24 февруари 1997 година относно сключването на две споразумения между Европейската общност и Държавата Израел, съответно за възлагане на обществени поръчки на телекомуникационни оператори и за държавни поръчки

text:
               11/ 15

               BG

               Официален вестник на Европейския съюз

               160

         31997D0474

               L 202/72

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 24 февруари 1997 година
   относно сключването на две споразумения между Европейската общност и Държавата Израел, съответно за възлагане на обществени поръчки на телекомуникационни оператори и за държавни поръчки
   (97/474/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 113 и 66, член 57, параграф 2, във връзка с член 228, параграф 3, първо изречение, и член 228, параграф 4 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че Споразуменията между Европейската общност и Държавата Израел за възлагане на обществени поръчки на телекомуникационни оператори и за държавни поръчки следва да бъдат одобрени;
   като има предвид, че тези споразумения имат за предмет държавни поръчки за възлагане на договори за доставка на стоки, строителство и други услуги; като има предвид, че в решението си от 7 март 1996 г. Съдът на Европейските общности отбелязва, че при сегашното състояние на законодателството на Общността, член 113 от Договора за създаване на Европейската общност е недостатъчен да обоснове решение на Съвета за сключване на споразумение, отнасящо се единствено до предоставянето на услуги, чието естество не може да се разглежда само като трансгранично; като има предвид, че следователно е уместно настоящото решение да се основава също така и на член 66 от Договора, заедно с член 57, параграф 2, който осигурява процедурните изисквания, необходими за прилагането му;
   като има предвид, че е уместно Съветът да упълномощи Комисията, след консултации със специален комитет, който да бъде назначен от Съвета, да одобри от името на Общността промените в приложения I и II към първото от гореспоменатите споразумения; тъй като обаче по отношение на приложение I подобно упълномощаване ще бъде ограничено до промените произтичащи от прилагането на процедурата от член 8 от Директива 93/38/ЕИО от 14 юни 1993 г. за съгласуване на процедурите за възлагане на поръчки на субекти, извършващи дейности във водоснабдяването, енергетиката, транспорта и телекомуникациите (3), а по отношение на приложение II до резултатите от бъдещите преговори в рамките на Споразумението за държавни поръчки от 1996 г.,
   РЕШИ:
   Член 1
   Одобрява от името на Общността споразумението между Европейската общност и Държавата Израел за възлагане на обществени поръчки на телекомуникационни оператори и Споразумението между тези страни за държавни поръчки.
   Текстовете на споразуменията са приложени към настоящото решение.
   Член 2
   Председателят на Съвета се упълномощава да посочи лице, което е овластено да подпише споразуменията за обвързване на Общността.
   Член 3
   С настоящото Комисията се упълномощава да одобри от името на Общността промените в приложения I и II към Споразумението възлагане на обществени поръчки на телекомуникационни оператори, което е посочено в член 1.
   Комисията се подпомага от специален комитет, които се назначен от Съвета.
   По отношение на приложение I, пълномощията по първа алинея се ограничават до промените, необходими за прилагане на процедурите, установени в член 8 от Директива 93/38/ЕИО, а по отношение на приложение II — до резултатите от бъдещите преговори, които се провеждат в рамките на Споразумението за държавни поръчки от 1996 г.

      Съставено в Брюксел на 24 февруари 1997 година.

            За Съвета

            Председател

         H. VAN MIERLO

      (1)  ОВ C 162, 6.6.1996 г., стр. 10.

      (2)  ОВ C 33, 3.2.1997 г., стр. 117.

      (3)  ОВ L 199, 9.8.1993 г., стр. 84.


title: Решение 2006/725/ОВППС на Съвета от 17 октомври 2006 година за изпълнение на Съвместно действие 2005/557/ОВППС относно гражданско-военната подпомагаща акция на Европейския съюз към мисията на Африканския съюз в района на Дарфур в Судан

text:
Важна правна забележка

|

32006D0725

Официален вестник n° L 296 , 26/10/2006 стр. 0024 - 0024 Официален вестник n° L 200 , 01/08/2007 стр. 0118 - 0118

		20061017Решение 2006/725/ОВППС на Съветаот 17 октомври 2006 годиназа изпълнение на Съвместно действие 2005/557/ОВППС относно гражданско-военната подпомагаща акция на Европейския съюз към мисията на Африканския съюз в района на Дарфур в СуданСЪВЕТЪТ НА ЕВРОПЕЙСКИЯ СЪЮЗ,като взе предвид Съвместно действие 2005/557/ОВППС на Съвета от 18 юли 2005 г. относно гражданско-военната подпомагаща акция на Европейския съюз към мисията на Африканския съюз в района на Дарфур в Судан [1], и по-специално втора алинея от член 8, параграф 1 от него, заедно с член 23, параграф 2 от Договора за Европейския съюз,като има предвид, че:(1) На 11 юли 2006 г. Съветът прие Решение 2006/486/ОВППС относно изпълнението на Съвместно действие 2005/557/ОВППС относно гражданско-военната подпомагаща акция на Европейския съюз към мисията на Африканския съюз в района на Дарфур в Судан [2], с което се удължава финансирането за нейната гражданска съставна единица до 31 декември 2006 г.(2) В очакване на преминаването на мисията на Африканския съюз към операцията на Организацията на обединените нации (ООН) в съответствие с Резолюция на Съвета за сигурност на ООН 1706 (2006), Съветът, в съответствие с член 2 на Решение 2006/486/ОВППС, реши в светлината на Решението на Съвета за мир и сигурност на Африканския съюз от 20 септември 2006 г. да продължигражданско-военната подпомагаща акция на Европейския съюз към мисията на Африканския съюз в района на Дарфур в Судан до 31 декември 2006 г.(3) Що се отнася до гражданската съставна единица, Съветът следователно трябва да реши относно финансирането на продължаването на тази подпомагаща акция. Финнасирането също така по необходимост да обхване разноските във връзка с един възмижен допълнителен преходен период, предшестващ прехвърлянето към Организацията на обединените нации.(4) Подпомагащата акция ще се провежда в контекста на ситуация, която би могла да се влоши и би могла да увреди целите на Общата външна политика и политика за сигурност, изложени в член 11 от Договора,РЕШИ:Член 11. Финансовата референтна сума, предназначена за покриването на разходите във връзка с изпълнението на раздел II на Съвместно действие 2005/557/ОВППС от 1 ноември 2006 г. ще бъде EUR 1785000.2. Разходите, финансирани от предвидената в параграф 1 сума се управлява в съответствие с процедурите и правилата на Европейската общност, приложими спрямо бюджета, с изключение на това, че всякакво предварително финансиране няма да остане собственост на Общността. Разрешава се на гражданите на трети държави да участват в търгове за договори.3. Разхождането ще бъде възможно от 1 ноември 2006 г.Член 2Не по-късно от 31 декември 2006 г. се прави оценка на необходимите преходни мерки, които трябва да се предприемат след края на подпомагащата акция на ЕС.Член 3Настоящото решение влиза в действие в деня на неговото приемане.Член 4Настоящото решение се публикува в Официален вестник на Европейския съюз.Съставено в Люксембург на 17 октомври 2006 година.За СъветаПредседателE. Tuomioja[1] ОВ L 188, 20.7.2005 г., стр. 46.[2] ОВ 192, 13.7.2006 г., стр. 30.--------------------------------------------------


title: Решение (ЕС) 2016/187 на Европейската централна банка от 11 декември 2015 година за изменение на Решение ЕЦБ/2013/1 за определяне на рамката за инфраструктура на публичен ключ за Европейската система на централните банки (EЦБ/2015/46)

text:
               12.2.2016

               BG

               Официален вестник на Европейския съюз

               L 37/100

         РЕШЕНИЕ (ЕС) 2016/187 НА ЕВРОПЕЙСКАТА ЦЕНТРАЛНА БАНКА
   от 11 декември 2015 година
   за изменение на Решение ЕЦБ/2013/1 за определяне на рамката за инфраструктура на публичен ключ за Европейската система на централните банки (EЦБ/2015/46)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127 от него,
   като взе предвид Устава на Европейската система на централните банки и на Европейската централна банка, и по-специално член 12.1 във връзка с член 3.1, член 5, член 12.3, както и членове 16—24 и член 34 от него,
   като има предвид, че:

               (1)

               Считано от 1 юли 2016 г., с Регламент (ЕС) № 910/2014 на Европейския парламент и на Съвета (1) се отменя Директива 1999/93/ЕО на Европейския парламент и на Съвета (2). Следователно е правилно Решение ЕЦБ/2013/1 (3) да препраща към Регламент (ЕС) № 910/2014.

               (2)

               Необходимо е да бъде актуализирана информацията, изложена в приложението към Решение ЕЦБ/2013/1, относно удостоверяващия орган на ЕСЦБ-ИПК, включително относно неговата идентичност и техническите му компоненти.

               (3)

               Поради това Решение ЕЦБ/2013/1 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение ЕЦБ/2013/1 се изменя, както следва:

               1.

               В член 1 точка 10 се заменя със следното:

                           „10.

                           „удостоверяващ орган на ЕСЦБ-ИПК“ (ESCB-PKI certification authority) е лицето, на което потребителите се доверяват да издава, управлява, отменя и подновява удостоверения за ЕСЦБ-ИПК в съответствие с рамката на ЕСЦБ/ЕНМ за признаване на удостоверения;“.

               2.

               В член 4 параграф 4 се заменя със следното:
               „4.   Правилата относно практиките за удостоверяване на ЕСЦБ-ИПК са набор от правила, регулиращи жизнения цикъл на електронните удостоверения — от първоначалното искане до края или отмяната на абонамента, както и отношенията между лицето, подало заявление за удостоверение, или абоната на удостоверение, удостоверяващия орган на ЕСЦБ-ИПК и доверяващите се страни. Те обхващат удостоверения, попадащи в приложното поле на Директива 1999/93/ЕО и Регламент (ЕС) № 910/2014 на Европейския парламент и на Съвета (4), и удостоверения, непопадащи в приложното им поле. С тях също така се определят ролите и отговорностите на всички страни и се установяват процедурите относно издаването и управлението на удостоверения. Те са приложени към споразумението между ниво 2 и ниво 3.

                  (4)  Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).“"

               3.

               В член 10, параграф 1 въвеждащата разпоредба и буква а) се заменят със следното:
               „1.   Освен ако докажат, че те не са действали небрежно, централните банки от Евросистемата носят отговорност в съответствие с техните функции и отговорности в ЕСЦБ-ИПК за вреди, причинени на потребител, който основателно разчита на квалифицирано удостоверение, както е определено в Директива 1999/93/ЕО и Регламент (ЕС) № 910/2014:

                           а)

                           по отношение на точността на цялата информация, съдържаща се в дадено квалифицирано удостоверение, към момента на издаването му и по отношение на въпроса дали удостоверението съдържа всички елементи, предвидени за квалифицирано удостоверение, както е определено в Директива 1999/93/ЕО и Регламент (ЕС) № 910/2014;“.

               4.

               Приложението се заменя с приложението към настоящото решение.

         Член 2
   Влизане в сила
   Настоящото решение влиза в сила на третия ден след публикуването му в Официален вестник на Европейския съюз.

      Съставено във Франкфурт на Майн на 11 декември 2015 година.

            Председател на ЕЦБ

         Mario DRAGHI

      (1)  Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).

      (2)  Директива 1999/93/ЕО на Европейския парламент и на Съвета от 13 декември 1999 г. относно правната рамка на Общността за електронните подписи (ОВ L 13, 19.1.2000 г., стр. 12).

      (3)  Решение ЕЦБ/2013/1 на Европейската централна банка от 11 януари 2013 г. за определяне на рамката за инфраструктура на публичен ключ за Европейската система на централните банки (ОВ L 74, 16.3.2013 г., стр. 30).

      ПРИЛОЖЕНИЕ

            „ПРИЛОЖЕНИЕ

               Информация относно удостоверяващия орган на ЕСЦБ-ИПК, включително относно неговата идентичност и техническите му компоненти

            Удостоверяващият орган на ЕСЦБ-ИПК е идентифициран в неговото удостоверение като издателя и неговият частен ключ се използва за подписването на удостоверения. Удостоверяващият орган на ЕСЦБ-ИПК отговаря за:

                        i)

                        издаването на удостоверения за частни и публични ключове;

                        ii)

                        издаването на списъци за отмяна;

                        iii)

                        генерирането на двойки ключове, свързани със специални удостоверения, например тези, за които се изисква възстановяване на ключ;

                        iv)

                        носенето на цялостна отговорност за ЕСЦБ-ИПК и осигуряването, че всички необходими за оперирането ѝ изисквания са изпълнени.

                  Удостоверяващият орган на ЕСЦБ-ИПК включва всички лица, политики, процедури и компютърни системи, на които е възложено издаването и предоставянето на електронни удостоверения на абонати на удостоверения.
            Удостоверяващият орган на ЕСЦБ-ИПК включва два технически компонента:

                        —

                           Рутиращ удостоверяващ орган на ЕСЦБ-ИПК: този удостоверяващ орган, на първо ниво, издава удостоверения само за себе си и за подчинените му удостоверяващи органи. Той функционира само когато изпълнява собствените си тясно определени отговорности. Неговите най-важни данни са:

                                    a)

                                    удостоверение SHA-1 (1):

                                                   Distinguished name (Отличително име)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Сериен номер)

                                                596F AC4C 218C 21BC 4E00 6B42 A164 46DD

                                                   Distinguished name of issuer (Отличително име на издателя)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Период на валидност)

                                                From 21-06-2011 11:58:26 to 21-06-2041 11:58:26

                                                   Message digest (SHA-1) (Резюме на съобщението, SHA-1)

                                                CEFE 6C32 E850 994A 09EA 1A77 0C60 3D90 ADC9 9192

                                                   Message digest (SHA-256) (Резюме на съобщението, SHA-256)

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (Криптографски алгоритми)

                                                SHA-1/RSA 4096

                                    б)

                                    удостоверение SHA-256:

                                                   Distinguished name (Отличително име)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Сериен номер)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (Отличително име на издателя)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Период на валидност)

                                                From 21-06-2011 12:35:34 to 21-06-2041 12:35:34

                                                   Message digest (SHA-1) (Резюме на съобщението, SHA-1)

                                                3663 2FBA FB19 BDBC A202 3994 1926 ED48 4D72 DD4B

                                                   Message digest (SHA-256) (Резюме на съобщението, SHA-256)

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (Криптографски алгоритми)

                                                SHA-256/RSA 4096

                        —

                           Онлайн удостоверяващ орган на ЕСЦБ-ИПК: този удостоверяващ орган, на второ ниво, е подчинен на рутиращия удостоверяващ орган на ЕСЦБ-ИПК. Той отговаря за издаване на удостоверения на ЕСЦБ-ИПК за потребители. Неговите най-важни данни са:

                                    a)

                                    удостоверение SHA-1 (2):

                                                   Distinguished name (Отличително име)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Сериен номер)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (Отличително име на издателя)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Период на валидност)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (Резюме на съобщението, SHA-1)

                                                D316 026C D2CF 1A8C 4AA3 8C29 EE3D 591E 4286 AD08

                                                   Message digest (SHA-256) (Резюме на съобщението, SHA-256)

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (Криптографски алгоритми)

                                                SHA-1/RSA 4096

                                    б)

                                    удостоверение SHA-256:

                                                   Distinguished name (Отличително име)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Сериен номер)

                                                660C 9B12 9A0A 6C21 5509 38DD 54A0 ED2D

                                                   Distinguished name of issuer (Отличително име на издателя)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Период на валидност)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) (Резюме на съобщението, SHA-1)

                                                E976 D216 4A5F 62DA C058 6BE0 EC10 EF24 36B8 12AC

                                                   Message digest (SHA-256) (Резюме на съобщението, SHA-256)

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (Криптографски алгоритми)

                                                SHA-256/RSA 4096“

         (1)  Това удостоверение ще бъде използвано само в системи, които не поддържат по-високи алгоритми.

         (2)  Това удостоверение ще бъде използвано само в системи, които не поддържат по-високи алгоритми.


title: 2014/96/ЕС: Решение на Съвета от 18 февруари 2014 година за удължаване на срока на действие на Решение 2012/96/ЕС

text:
               19.2.2014

               BG

               Официален вестник на Европейския съюз

               L 48/10

      РЕШЕНИЕ НА СЪВЕТА

   от 18 февруари 2014 година
   за удължаване на срока на действие на Решение 2012/96/ЕС
   (2014/96/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него,
   като взе предвид Споразумението за партньорство между членовете на групата държави от Африка, Карибския и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1) („Споразумението за партньорство АКТБ—ЕО“), преразгледано за последен път в Уагадугу, Буркина Фасо, на 22 юни 2010 г. (2), и по-специално член 96 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които да бъдат предприети, и процедурите, които да бъдат следвани, за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Европейската комисия,
   като има предвид, че:

               (1)

               С Решение 2002/148/ЕО на Съвета (4) бяха приключени консултациите с Република Зимбабве по член 96, параграф 2, буква в) от Споразумението за партньорство АКТБ—ЕО и бяха взети подходящи мерки. Оттогава тези мерки бяха изменени, а срокът на прилагането им се преразглежда периодично.

               (2)

               За да бъде даден израз на продължаващия ангажимент на Съюза като част от процеса на глобалното политическо споразумение, на своето заседание от 7 август 2012 г. Съветът реши, с Решение 2012/470/ЕС (5), да удължи срока на действие на Решение 2012/96/ЕС (6) и да спре прилагането на подходящите мерки за ограничаване на сътрудничеството със Зимбабве съгласно член 96 от Споразумението за партньорство АКТБ—ЕО за срок от 12 месеца. На 9 август 2013 г. с Решение 2013/428/ЕС (7) Съветът реши да удължи до 20 февруари 2014 г. срока на действие на Решение 2012/96/ЕС, като същевременно запази спирането на подходящите мерки.

               (3)

               В съответствие със съгласието на Съвета да продължи да насърчава пълното изпълнение на основни разпоредби в конституцията на Зимбабве от 2013 г. и на останалите препоръки относно избирателните реформи, отправени от международни и местни наблюдатели след изборите през юли 2013 г., срокът на действие на Решение 2012/96/ЕС следва да бъде удължен отново, като същевременно се запазва спирането на подходящите мерки.

               (4)

               Съюзът може да преразгледа настоящото решение по всяко време,

         ПРИЕ НАСТОЯЩОТО РЕШЕНИЕ:
   Член 1
   Удължава се срокът на действие на Решение 2012/96/ЕС и на предвидените в него подходящи мерки. Срокът на действие на Решение 2012/96/ЕС изтича на 1 ноември 2014 г.
   Прилагането на подходящите мерки съгласно Решение 2012/96/ЕС остава спряно. Тези мерки са предмет на постоянен преглед и се прилагат отново при сериозно влошаване на положението в Зимбабве.
   Член 2
   Настоящото решение влиза в сила в деня на приемането му.

      Съставено в Брюксел на 18 февруари 2014 година.

            За Съвета

            Председател

         G. STOURNARAS

      (1)  ОВ L 317, 15.12.2000 г., стр. 3.

      (2)  ОВ L 287, 4.11.2010 г., стр. 3.

      (3)  ОВ L 317, 15.12.2000 г., стр. 376.

      (4)  Решение на Съвета 2002/148/ЕО от 18 февруари 2002 г. относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО (ОВ L 50, 21.2.2002 г., стр. 64).

      (5)  Решение на Съвета от 7 август 2012 г. за удължаване на срока на действие на Решение 2012/96/ЕС и за спиране на прилагането на подходящите мерки, предвидени в Решение 2002/148/ЕО (OB L 213, 10.8.2012 г., стр. 13).

      (6)  Решение 2012/96/ЕС на Съвета от 17 февруари 2012 г. за адаптиране и удължаване на срока на прилагане на подходящите мерки, въведени за първи път с Решение 2002/148/ЕО относно приключване на консултациите със Зимбабве съгласно член 96 от Споразумението за партньорство АКТБ—ЕО (ОВ L 47, 18.2.2012 г., стр. 47).

      (7)  Решение 2013/428/ЕС на Съвета от 9 август 2013 г. за удължаване на срока на действие на Решение 2012/96/ЕС (ОВ L 217, 13.8.2013 г., стр. 36).